«Toshkent metropoliteni» ma’muriyati Toshkent metrosi dam olish kunlari qay tartibda ishlashi to‘g‘risida ma’lumot berdi. Foto: Kun.uz 2023 yil 31 dekabr, yakshanba - dam olish kunida metro poyezdlari harakati doimiy jadval asosida amalga oshiriladi. Ish vaqtining tugashi esa 1 soatga uzaytiriladi, ya’ni barcha metro bekatlari 31 dekabr soat 05:00 dan 1 yanvar soat 01:00 gacha yo‘lovchilarga xizmat ko‘rsatadi. Shuningdek, qo‘shimcha dam olish kunlarida (2023 yil 30 dekabr, 2024 yil 1-2 yanvar) metro poyezdlari yakshanba kuni uchun tasdiqlangan jadval asosida, soat 05:00 dan 00:00 gacha harakatlanadi.